Ар теле

Удмурт теле яки ар теле (удм. удмурт кыл, ) – фин-угыр телләренең берсе. Рус теле белән бер рәттән, Удмурт республикасының дәүләт теле дип санала. Коми теле һәм коми-пермяк телләре белән бергә фин-угыр телләренең Пермь төркеменә керә.

Удмурт теле лексикасында татар һәм рус телләреннән бик күп алынмалар очратып була. Удмурт теле элек рус телендә Вотяк теле дип тә аталган.
Урал төбәгендә, Удмуртиядә удмурт телендә якынча 464 000 кеше сөйләшә. Ә Казакъстанда удмурт телендә якынча 15 000 кеше сөйләшә. 
Ар теле Удмуртия республикасының кайбер мәктәпләрендә өйрәнелә. Китаплар, шул исәптән оригиналь һәм тәрҗемә нәфис әдәбият нәшер ителә, теле- һәм радиотапшырулар алып барыла, гәҗит һәм журналлар чыгарыла. Шулай да, [Winkler,6] мәгълүматы буенча ар телендә телетапшыру атнага бер генә мәртәбә чыга, ә аның озынлыгы бары тик 30 минут булып тора.
2013 елда Тәүрат китабы удмурт теленә тулысынча тәрҗемә ителгән булган. Шулай ук башка дини китаплар, Халыкара Кришна Аңы Җәмгыятенең берничә китабы удмурт теленә тәрҗемә ителгән булган.
1947 елдан бирле удмурт теле фәне Ижауда филология факультетында бүлектә укытыла. 1992 елдан Удмурт дәүләт университетында удмурт филология кафедрасы бар.
Татарстанда ар теле күпмедер дәрәҗәдә кайбер мәктәпләрдә һәм курсларда өйрәнелә.

Фонетика 
Урал телләренә керүче фин теле һәм маҗар теленнән аермалы буларак удмурт телендә озын һәм кыска сузыклар арасында аерма ясалмый һәм сингармонизм күренеше күзәтелми. 
/ф/ һәм /ц/ тартыклары алынма сүзләрдә генә очрый һәм традицион рәвештә /п/ һәм /ч/ белән алмаштырыла. 
Удмурт теле флексия элементлары белән агглюнатив тел булып тора.

Сузыклар 

Шуның өстенә, удмурт телендә дүрт дифтонг билгеле: уа — куара "аваз", уи — куинь "өч", ау — тау "рәхмәт", оу — бугоу "богау".

Сүз басымы 
Күбесенчә соңгы иҗегенә төшә. Кушу төсмерендә чыгарылма буларак беренче иҗеккә төшә. Мәсьәлән, пега — йөгер, пыре — кер (шул ук вакытта пыре́ — керә дигән сүз).

Сүз төркемнәре 
Удмурт телендә 9 сүз төркеме бар: исем, сыйфат, сан, алмашлык, фигыль, рәвеш, теркәгеч, кисәкчәләр һәм ымлыклар, бәйлек.

Исем 
Исем сан, тартым һәм күрсәтү категорияләргә ия була. Грамматик җенес категориясе юк. Күплек саны -ос (сузыклардан соң) яки -ёс (тартыклардан соң) суффикслары белән күрсәтелә. Барлык исемнәр килешләр белән төрләнәләр.

Удмурт телендә 15 килеш бар:
 Баш килеш
 Төшем килеше (кемне, нәрсәне дә булса)
 Иялек килеше (кемнең, нәрсәнең дә булса)
 Бирү килеше (кемгә, нәрсәгә дә булса)
 Урын килеше (кайда да булса, берәр нәрсә эчендә)
 Чыгыш килеше (кемнән, нәрсәдән дә булса)
 Керү килеше (кайда, нәрсә дә булса эченә)
 Читләштерү килеше (кайдан, нәрсәдән дә булса)
 Аеру килеше (кемдән, нәрсәдән дә булса (тартып алу))
 Юнәлеш килеше (нәрсәнең дә булса юнәлешенә)
 Күчемле килеш (кем, нәрсәне дә булса буенча)
 Мәхрүм итү килеше (кемсез, нәрсәсез дә булса)
 Иҗат итү килеше (кем, нәрсә дә булса белән)
 Чик килеше (кайдага, нәрсәгә дә булса кадәр)
 Ярашлылык килеше (кемгә, нәрсәгә дә булса ярашлы рәвештә)

* Барлык локатив килешләрдән зат алмашлыклары бары тик юнәлеш килешендә (ул шулай ук аллатив яки аппроксиматив дип атала) сүз тәмамлануларын үзгәртә.

Удмурт алфавиты 
Язуда кириллица әлифбасы кулланыла һәм рус әлифбасында булмаган биш хәреф өстәлә Ӝ/ӝ, Ӟ/ӟ, Ӥ/ӥ, Ӧ/ӧ һәм Ӵ/ӵ.

Сорау алмашлыклары 
Удмурт телендә сорау алмашлыклары барлык килешләрдә төрләнә. Шулай да, әйберләр турында сораганда кулланылган 'нәрсә' бәйлекләре урын килешендә - нигез формасына ия. Сорау алмашлыкларының исем килешләре түбәндәге таблицада китерелгән:

Синтаксис 
Удмурт теле SOV (субъект-объект-фигыль) теле булып тора.

Фигыльләр
Удмурт фигыльләре ике төрләнеш төркеменә бүленә, икесенең дә -ны инфинитив маркеры бар.
Удмурт телендә өч фигыль төркемчәсе барː индикатив, кондициональ һәм императив. Шулай ук билгеле диалектларда кулланыла торган оптатив төркемчә бар. Индикатив төркемчә фигыленең дүрт заманы барː хәзерге, киләчәк һәм ике үткән заман. Шуңа өстәп ярдәмчел фигыльләрне керткән дүрт үткән заман структурасы бар. Фигыльләр зат тәмамлану кушымчалары белән кушыла торган ярдәмчел тискәрелек фигыле кулланылышы ярдәмендә инкарь ителә.
Удмурт телендә нигез фигыль шәхес маркерлары (кайбер чыгарылмалар белән):

* Удмурт телендә хәзерге заман өченче заттан башка барлык очракларда  маркерына ия.

Алынма сүзләр 
Ар телендә дә, рус телендә дә сөйләшүчеләр күп; шулай ук ар телендә дә, татар телендә сөйләшүчеләр һәм удмуртча да, татарча да, русча да сөйләшүчеләр бар һәм рус теленнән һәм татар теленнән алынма сүзләр күп. 
Стильгә карап ар теле сүзлегенең 10-нан алып 30 процентына кадәр алынма сүзләр булып тора.

Ар телендә төрки телләрдән (яки төрки телләр аша кергән) алынма сүзләр  
Ар телендә төрки телләрдән алынма сүзләр күп, бер мең чамасы. Мәсәлән, адями — кеше, адәм баласы; капка — капка; уксё — акча; янгыш — ялгыш; яратӥсько — яратам; байлык — байлык; апае — апа, ханым; байтак — байтак; бакча — бакча; куно — кунак; барыбыр — барыбер; пайда — файда; дунне — дөнья; сяська — чәчәк, улмо — алма, яке — яки.
Ар телендә татар теленнән алынмалар буенча маҗар тел белгече Шандор Чучның "Удмурт теленең татар алынмалары" китабы бар.

Татар телендә ар теленнән алынма сүзләр  
Татар телендә ар теленнән алынма сүзләр бар, мәсьәлән бүкән сүзе ар телендә пукон сүзеннән, миләш сүзе ар телендә палэзь сүзеннән алынган.

Күплек сан 
Удмурт телендә күплек сан сүз сузык хәрәфкә беткән очракта -ос кушымчасын өстәп, тартык хәрефкә беткән очракта -ёс кушымчасын өстәп ясала. Мәсьәлән, со — ул, соос — алар, гурт — авыл, гуртъёс — авыллар.

Сөйләшләр 

Удмурт телендә өч шивә һәм берничә арадаш сөйләшләр группасын аералар:
 Төньяк сөйләше Удмуртиянең төньяк районнарында (Яр, Глазов, Красногорское, Юкаменское, Балезино, Кез, Игра, Дебесы) таралган.
 Көньяк сөйләше
 Үзәк диалекты (Алнаш, Грахово, Кыяс, өлешчә Можга һәм Кече Пурга районнары)
 Переифериядәге көньяк диалекты (Татарстанның Баулы, Кукмара, Мамадыш районнары, Киров өлкәсенең Малмыж районы, Мари Илнең Мари-Төрек районы, Башкортстанның Яңавыл, Калтасы, Борай, Татышлы районнары, Пермь краеның Куеда районы һәм Свердловск өлкәсенең Красноуфимск районы)
 Урта сөйләше (Селты, Сөмсә, Вавож, Шаркан, Якшур-Бодья, Завьялово, өлешчә Можга һәм Кече Пурга районнары).

Массакүләм мәгълүмат чаралары 
 «Удмурт дунне» газетасы
 «Ошмес» газетасы
 "Удмуртия" телерадиокомпаниясе

Кинода 
 «Узы-Боры (фильм)», «Пузкар» (фильм), «Алангасар күләгәсе» һәм «Көндәшләр».

Әдәбият 
удмурт телендә
 Н.Н.Тимерханова, "Удмурт кыл 1", Ижкар, 2012, 155 б.
татар телендә
 Р.Ш.Насибуллин, Русско-удмуртско-татарский словарь, Казань, Татарское Книжное Издательство, 2013, ISBN 978-5-298-02428
 Ф.Ф.Гаффарова, И.В.Тараканов, В.В.Вежеева, Татарча-русча-удмуртча сөйләүлек, Казан, Татарстан китап нәшрияты, 2012, ISBN 978-5-298-02187-6
рус телендә
 
 
 
 
фин телендә

француз телендә

Сылтамалар 
 Удмурт телен өйрәнү 
 Удмурт телен өйрәнү өчен уен

Шулай ук карагыз 
Удмуртия
Арлар
Удмурт мифологиясе
Удмурт дәүләт университеты
Ар теленә тәрҗемә ителгән Халыкара Кришна Аңы Җәмгыяте китаплары исемлеге